  Анжелика Тихонова корреспондент Удмуртиын коронавирусэн висисьёслы эмъюртъёсын интыосты эшшо 141 койкалы будэтӥзы. Озьы, 17-тӥ гудырикошконлы элькунын ковидэн черламъёслы 14 эмъюртъёсын оглом 2 сюрс 760 интыос радъямын. Со сярысь элькунысь тазалыкез утёнъя министерстволэн пресс-службаез ивортӥз. Койкаос Паласькись висёнъёсъя элькун эмъюртын, Нылпиослы элькун эмъюртын, Ижысь 2 но 8 номеро кар эмъюртъёсын но Дэриысь но Воткаысь ёрос эмъюртъёсын ватсазы. 55,5 процентаз интыосын (1 сюрс 534 койкаосын) кислородэз вань, 11,5 процентаз (319) тыосты искусственной амалэн шокатӥсь аппаратэз Та дыре эмъюртъёсысь ковид-стационаръёсын 2 сюрс 361 адями тазалыксэ тупатэ, 14,5 процентэз койкаос бушесь сыло. Эмъюртъёсын ужасьёс пусъё, тросэз секытэн висисьёс прививка пуктымтэос луо шуыса. Али тросэз элькунамы улӥсьёс отпускъёсысь берто, выль дышетскон арлы дасясько. Ваньмыз со висисьёслэн лыдзы йылон вылын шӧдӥське. Со сяна, «индийской» штамм ялан вӧлме на. Со тужгес паласькись но шуак уродмытӥсь луэменыз висъяське. Соин ик ми ваньзэсты, секытэн висёнтэм вылысь, вакцинациез ӝоггес ортчыны куриськом Марина Петренко, Удмуртиысь тазалыкез утёнъя министерствоысь валтӥсь внештатной инфекционистПусъём, та дыре висисьёслэн тазалыксэс утён понна Удмуртиысь ковид-стационаръёсын 1 сюрс 765 эм но мукет ужасьёс тыршо. Соос пӧлын 404 эмчиос, 874 шор эм ужасьёс но 487 покчи эм ужасьёс. Тодэ вайытом, Удмуртиын 0,1 процентэз гинэ коронавируслэсь прививка пуктэмъёс лек черен черлазы.  Тегъёс: Тазалык Ижкар Удмуртия коронавирус эмъяськонниос  